સમાન કામ સમાન વેતન અને સમાન જોબ સીકયોરીટીની માંગ કરતા ૧૧ માસના કરાર આધારિત નર્મદાના આઉટ સોર્સ તેમજ રોજમદાર કર્મચારીઓ આજ રોજ સોમવારે ગાંધીનગર ધરણા રેલીના કાર્યક્રમમા જઇ રહયા હતા જેમા ૮ થી ૧૦ ખાનગી વાહનોમા રાજપીપલાથી ગાંધીનગર ગુજરાતભરના કર્મચારીઓ એકઠા થવાના હતા, મંડળના આદેશ અનુસાર રાજપીપલાથી પણ ૩૯ કર્મચારીઓને આગળ   જતા પોલીસે અટકાવ્યા હતા અને તમામ ૩૯ કર્મચારીઓની પોઇચા પાસેથીજ પોલીસે અટકાયત કરી લીધી હતી અને તેમને પોઈચા પોલીસ મથકે લઇ જવાયા હતા પોલીસે તમામ કર્મચારીઓની અટક કરતા કર્મચારીઓમા ભારે રોષની લાગણી જન્મી હતી ,જેમા ફાઇટ ફોર રાઇટ ગૃપના આગેવાનો જાશુભાઈ વસાવા, નરેશભાઇ તડવી, દર્શનાબેન વસાવા, દીપીકાબેન વસાવા, રણજીતભાઇ વસાવા સહિત ૩૯ કર્મચારીઓની પોલીસે અટકાયત કરતા હોબાળો મચી જવા પામ્યો હતો